Fil-programm Newsfeed tal-lum semmejt st ħarriġ li kien sar f'April ta' 9 snin ilu li kien wera li żewġ terzi tal-Maltin (66%) mhumiex kuntenti bil-kaċċa fir-rebbiegħa. Inqis dan l-isħarriġ bħala importanti fl-analiżi li qed issir tar-riżultat li kellna fir-Referendum ta' nhar is-Sibt. Dan l-istħarriġ juri biċ-ċar li tal-LE (jew SHout) kellhom art ferm iktar fertili x'jaħdmu milli kellhom il-kaċċaturi. Għalhekk inqis li jkun żbaljat min iqis il-vot li kiseb il-LE (49.4%) bħala xi kisba. Meta nara li 9 snin ilu l-poplu kien diġa' predispost kontra l-kaċċa fir-rebbiegħa, ma nistax ma nqisx t-telfa tal-LE bħala disfatta kbira. Inħoss li minflok joqgħodu jwaħħlu f'dak jew fl-ieħor, dawk tal-koalizzjoni SHout għandhom jieħdu banju ta' umiltà u jibdew jerfgħu r-responsabbiltà ta' kif irnexxielhom jitilfu Referendum li kien diġà' mirbuħ. Ir-rapport sħiħ ta' dwar l-istħarriġ ta' April 2006 tista' taqrah billi tikklikkja hawnhekk
66% kontra l-kaċċa fir-rebbiegħa